Selemani Ndikumana

Selemani Yamin Ndikumana (lindur më 18 Mars 1987) është një futbollist burundas i cili luan momentalisht me klubin shqiptar Tirana në Kategorinë Superiore dhe për kombëtaren burundase si sulmues.

Karriera me klube

Sulmuesi filloi karrierën e tij me AS Inter Star dhe në vitin 2006 u bashkua me klubin Simba SC në Premier Leaguen Tanzaniane. Në janar 2008, ai u bashkua me klubin norvegjez Molde FK. Më 8 dhjetor 2008, ai firmosi një kontartë për një vit e gjysëm me Lierse S.K. në Divizionin e Dytë Belg.

Në verën e vitit 2010, ai u rikthye në atdhe për të luajtur me Fantastique Bujumbura.

Në janar 2013, ai u bashkua me klubin sudanez Al-Merrikh SC.

Tirana

Më 31 janar 2014, ai u bashkua me KF Tiranën.

Sezoni 2013–14

Ai bëri debutimin e tij me Tiranën më 7 shkurt 2014 në fitoren 1–0 kundër rivalëve të Partizanit. Nëntë ditë më vonë, më 16 shkurt, ai shënoi golin e parë në Shqipëri në fitoren 0–1 jashtë fushe kundër Bylisit. Më 2 mars 2014, Ndikumana shënoi golin e dytë me Tiranën në barazimin 1–1 jashtë fushe kundër Flamurtarit; Tirana u ndal pas katër fitoresh rresht. Më 8 mars, në ndeshjen e rradhës kundër Kukësit, ai dhuroi asistin e golit të tretë të Tiranës që u shënua nga Gilberto, ndeshja u mbyll me fitoren 3–1. Më 29 mars, Ndikumana dhuroi një tjetër asist, këtë herë për golin e Morinës në fitoren 2–0 kundër Laçit. Më 5 prill, Ndikumana u bë sërisht protagonistë për Bardheblutë pasi shënoi një gol dhe dhuroi një assist duke ndihmuar skuadrën e tij të mposhte me rezultatin 2–3 kampionët në fuqi të KF Skëndërbeut në Stadiumin Skëndërbeu. Ai e mbylli sezonin me 3 gola në 12 paraqtije me Tiranën e cila siguroi pjesmarrjen në Kategorinë Superiore edhe për sezonin tjetër.

Sezoni 2014–15
Për sezonin 2014–15, Ndikumana pranoi të qëndronte te Tirana pavarësisht ofertave të shumta në drejtimin e tij, ai tha se konsiderohej i rëndësishëm në skuadër. Në ndeshjen e parë zyrtare të sezonit 2014–14 më 24 gusht, Ndikumana shënoi golin e dytë duke kontribuar në fitoren 3–0 kundër Apolonisë. Në ndeshjen e dytë në kampionat kundër Flamurtarit, Ndikumana u ndëshkua me karton të kuq pas një loje të ashpër dhe një grindje me kapitenin kundërshtar Franc Veliu, gjithashtu u ndëshkua me karton të kuq edhe portieri i dytë i Tiranës Edvan Bakaj; megjithatë, Tirana fitoi me rezultatin 1–0 falë autogolit të portierit kundërshtari Ilion Lika në minutën e 67të. Pas ndeshjes, Ndikumana sëbashku me portierin Edvan Bakaj u ndëshkuan me nga pesë ndeshje pezullim, kurse sulmuesi Mario Morina me dy ndeshje, gjithashtu edhe klubi u gjobit me 300 mijë lekë të vjetra. Pasi Tirana apeloi vendimin më 10 shtator, Komisioni i Disiplinës e uli pezullimin nga pesë në dy ndeshje. Ai bëri rikthimin e tij më 20 shtator në humbjen 2–0 jashtë fushe kundër Laçit në javën e pestë të kampionatit, ku ai luajti gjatë gjithë ndeshjes.

Më 29 tetor, Ndikumana u rikthye te rruga e rrjetës, duke shënuar golin e parë me një gjuajtje me kokë pas një korneje në minutën e dytë, në 3–0 jashtë fushe kundër Apolonisë, në ndeshjen e parë të fazës së dytë.“Marsh” bardheblu, Tirana është super. Magani: Kjo ishte ndeshja jonë më e mirë  Marrë më 30 tetor 2014, Panorama Sport Pas kësaj, më 20 nëntor, Ndikumana shënoi në fitoren tenistike 6–0 kundër Bylis në stadiumin Selman Stërmasi, në ndeshjen e vlefshme përe ndeshjen e kthimit të raundit të dytë të Kupës së Shqipërisë.Goleadë e Tiranës, thyen Bylisin  Marrë më 21 nëntor 2014, Panorama SportTirana vs. Bylis Ballsh - 20 November 2014 Marrë më 21 nëntor 2014, Soccerway Tre ditë më vonë, në ndeshjen e rradhës së 13-të kundër Elbasanit në stadiumin e ri Elbasan Arena, Ndikumana hyri në fushë në minutën e 46 në vend të Dorian Kërçikut dhe shënoi golin e fitores në minutën e 99 me një goditje të fuqishme brënda në zonë, duke mposhtur portierin veretan Elvis Kotorri.Përmbysje e çmendur, Ndikumana… 99-ësh  Marrë më 24 nëntor 2014, Panorama Sport Tirana fitoi ndeshjen me rezultatin 3–2 duke ruaj kryesimin në kampionat.Elbasani vs. Tirana - 23 November 2014 Marrë më 24 nëntor 2014, Panorama Sport Gjithashtu kjo ndeshje u dallua edhe për incidentet midis dy tifozeriva, duke bërë që ndeshja të ndërpritej për gjashtë minuta. Pas dy performancave të mira respektivisht kundër Laçit dhe Partizanit, ku Tirana mori vetëm një pikë, Ndikumana u rikthye duke shënyar një dygolësh në fitoren 2–0 kundër kampionëve në fuqi të Skënderbeut më 13 dhjetor.Tirana harron derbin, 2-0 me Skënderbeun Marrë më 13 dhjetor 2014, Golalb.com

Më 24 janar 2015, në ndeshjen e parë për vitin 2015, Ndikumana hyri në fushën e lojës në minutën e 37 në vend të Hyshmerit dhe shënoi një dygolësh në fitoren 2–0 në stadiumin neutral Niko Dovana kundër Apolonisë duke i dhuruar Tiranës fitoren e parë për fazën e tretë të kampionatit. Ai u bë sërisht heroi i skuadrës duke shënuar golin e fitores në minutën e 85 në triumfin 1–0 kundër Flamurtarit në stadiumin neutral Elbasan Arena më 30 janar.

Karriera ndërkombëtare
Ndikumana debutoi me kombëtaren në vitin 2006 dhe që nga ajo kohë, ai ka luajtur 47 ndeshje duke shënuar edhe 13 gola. Ai është aktualisht kapiten i kombëtares Burundase dhe një nga lojtarët më të mirë. Ai shënoi golat e parë me kombëtaren më 8 tetor 2006 kundër Mauritanisë në kualifikueset e Kupës së Kombeve Afrikane.

Ai ka shënuar kombëtaren e tij në 3 edicione të ndryshme të Kupës CECAFA, gjithashtu ka shënuar në një ndeshje kualifikuese të 2014 Kupës së Botës. Ai ishte lojtari kyesor i kombëtares në 2014 Kupën e Kombeve Afrikane duke shënuar dy gola..

Golat me kombëtaren
Golat dhe rezultatet me kombëtaren e Burundit.
 #  Data  Vendi  Kundërshtari  Goli  Rezultati  Kompedicioni 1.  8 tetor 2006  Stadiumi Prince Louis Rwagasore, Bujumbura   Mauritania  1–0  3–1  Kualifikueset e 2008 Kupa e Kombeve Afrikane 2.  8 tetor 2006  Stadiumi Prince Louis Rwagasore, Bujumbura   Mauritania  2–0  3–1  Kualifikueset e 2008 Kupa e Kombeve Afrikane 3.  26 nëntor 2006  Stadiumi Addis Ababa, Addis Ababa   Zambia  3–0  3–2  2006 Kupa CECAFA 4.  10 dhjetor 2007  Stadiumi Benjamin Mkapa National, Dar es Salaam   Somalia  2–0  3–0  2007 Kupa CECAFA 5.  10 dhjetor 2007  Stadiumi Benjamin Mkapa National, Dar es Salaam   Somalia  3–0  3–0  2007 Kupa CECAFA 6.  1 qershor 2008  Stadiumi Prince Louis Rwagasore, Bujumbura   Sejshellet  1–0  1–0  Kualifikueset e 2010 Kupës së Botës 7.  5 qershor 2011  Stadiumi Prince Louis Rwagasore, Bujumbura   Ruanda  1–0  3–1  Kualifikueset e 2012 Kupa e Kombeve Afrikane 8.  15 nëntor 2011  Stadiumi Prince Louis Rwagasore, Bujumbura   Lesoto  2–2  2–2  Kualifikueset e 2014 Kupës së Botës 9.  25 nëntor 2012  Stadiumi Namboole, Kampala   Somalia  3–1  5–1  2012 Kupa CECAFA 10.  25 nëntor 2012  Stadiumi Namboole, Kampala   Somalia  5–1  5–1  2012 Kupa CECAFA 11.  28 nëntor 2012  Stadiumi Namboole, Kampala   Tanzania  1–0  1–0  2012 Kupa CECAFA 12.  18 janar 2014  Stadiumi Peter Mokaba, Polokwane   Mauritania  3–2  3–2  2014 Kupa e Kombeve Afrikane 13.  22 janar 2014  Stadiumi Peter Mokaba, Polokwane   Kongo  1–0  1–2  2014 Kupa e Kombeve Afrikane

 Referime 

 Lidhje të jashtme 
Profili i Facebook

Kategoria:Lindje 1987
Kategoria:Futbollistë
Kategoria:Futbollistë burundas
Kategoria:Futbollistë në kombëtaren burundase
Kategoria:Futbollistë në KF Tirana
Kategoria:Futbollistë në Kategoria Superiore
Kategoria:Njerëz që jetojnë